CELEX: 62015TN0149
Language: fi
Date: 2015-03-26 00:00:00
Title: Asia T-149/15: Kanne 26.3.2015 – Ben Ali v. neuvosto

10.8.2015   
            
            
               FI
            
            
               Euroopan unionin virallinen lehti
            
            
               C 262/27
            
         Kanne 26.3.2015 – Ben Ali v. neuvosto
   (Asia T-149/15)
   (2015/C 262/37)
   Oikeudenkäyntikieli: englanti
   
      Asianosaiset
   
   
      Kantaja: Sirine (Cyrine) Bent Zine El Abidine Ben Haj Hamda Ben Ali (Tunis, Tunisia) (edustaja: asianajaja S. Maktouf)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Tunisian tilanteen johdosta tiettyihin henkilöihin ja yhteisöihin kohdistuvista rajoittavista toimenpiteistä 31.1.2011 annetun neuvoston päätöksen 2011/72/YUTP (EUVL L 28, 2.2.2011, s. 62) ja Tunisian tilanteen johdosta tiettyihin henkilöihin, yhteisöihin ja elimiin kohdistuvista rajoittavista toimenpiteistä 4.2.2011 annetun neuvoston asetuksen (EU) N:o 101/2011 (EUVL L 31, 5.2.2011, s. 1) sellaisina kuin ne ovat säännöllisesti uusittuina (1) ja muutettuina (2) (jäljempänä riidanalaiset päätökset), siltä osin kuin niissä mainitaan kantaja
            
         
               —
            
            
               velvoittamaan neuvoston korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa viiteen kanneperusteeseen.
   
               1)
            
            
               Ensimmäinen kanneperuste, joka koskee ilmeistä arviointivirhettä. Kantaja väittää, että seuraamusten perustelut eivät enää päde, kun otetaan huomioon Tunisiassa tapahtuneet poliittiset muutokset.
            
         
               2)
            
            
               Toinen kanneperuste, joka koskee ilmeistä arviointivirhettä, koska kantajaa vastaan käytyjä kansallisia rikosoikeudellisia menettelyjä on viivytetty, ja näin ollen rikkomuksia, joista seuraamukset on määrätty, ei ole tosiasiallisesti tutkittu.
            
         
               3)
            
            
               Kolmas kanneperuste, joka koskee perustelujen puutteellisuutta, koska neuvoston perustelussa kantajan sisällyttämiseksi luetteloon vain toistetaan seuraamusten taustalla olevat syyt.
            
         
               4)
            
            
               Neljäs kanneperuste, joka koskee perusoikeuksien loukkausta, koska kantajaan on kohdistettu mielivaltaisia toimia myöhemmin suoritettavaa omaisuuden takavarikoimista varten. Näin ollen kantajan omaisuudensuojaa ja syyttömyysolettamaa on loukattu.
            
         
               5)
            
            
               Viides kanneperuste, joka koskee ilmeistä arviointivirhettä, koska neuvoston esittämät perustelut ja kansallisen oikeuden säännökset, joihin näissä perusteluissa on vedottu, eivät ole yhdenmukaiset seuraamusten perustelujen kanssa.
            
         
      (1)  Tunisian tilanteen johdosta tiettyihin henkilöihin ja yhteisöihin kohdistuvista rajoittavista toimenpiteistä annetun päätöksen 2011/72/YUTP muuttamisesta 27.1.2012 annettu neuvoston päätös 2012/50/YUTP (EUVL L 27, 31.1.2012, s. 11) ja Tunisian tilanteen johdosta tiettyihin henkilöihin ja yhteisöihin kohdistuvista rajoittavista toimenpiteistä annetun päätöksen 2011/72/YUTP muuttamisesta 31.1.2013 annettu neuvoston päätös 2013/72/YUTP (EUVL L 32, 1.2.2013, s. 20).
   
      (2)  Tunisian tilanteen johdosta tiettyihin henkilöihin ja yhteisöihin kohdistuvista rajoittavista toimenpiteistä annetun päätöksen 2011/72/YUTP muuttamisesta 30.1.2014 annettu neuvoston päätös 2014/49/YUTP (EUVL L 28, 31.1.2014, s. 38) ja Tunisian tilanteen johdosta tiettyihin henkilöihin, yhteisöihin ja elimiin kohdistuvista rajoittavista toimenpiteistä annetun asetuksen (EU) N:o 101/2011 täytäntöönpanosta 30.1.2014 annettu neuvoston täytäntöönpanoasetus (EU) N:o 81/2014 (EUVL L 28, 31.1.2014, s. 2).